მსოფლიო საფეხბურთო ჩემპიონატი 2014: ფინალი

მსოფლიო საფეხბურთო ჩემპიონატი 2014: ფინალი —  მუნდიალი 2014-ის ფინალური ტურნირის დასკვნითი მატჩი. გაიმართა 13 ივლისს. გერმანიამ დაამარცხა არგენტინა 1-0. მატჩის ერთადერთი გოლი გაიტანა მარიო გეცემ, დამატებით დროში. გეცემ, რომელიც შეცვლაზე შევიდა, მიიღო ასევე შეცვლაზე შესული შურლეს პასი მარცხენა ფლანგიდან, მიიღო მკერდზე და მარცხენა ფეხით გაიტანა გოლი. 

გერმანია ფინალში ასპარეზობდა მერვეჯერ, ხოლო არგენტინა მეხუთეჯერ. გერმანიას ჰქონდა ჩემპიონის სამი ტიტული, ხოლო არგენტინას — ორი. ეს იყო მესამე ფინალი, რომელიც არგენტინა-გერმანიას შორის გათამაშდა. მატჩი მონათლული იყო როგორც მსოფლიოს საუკეთესო ფეხბურთელისა (მესი) და საუკეთესო გუნდის (გერმანია) დაპირისპირება."The World Cup Final: The Best Team vs. the Best Player". Wall Street Journal. 15 ივლისი 2014

გერმანიამ მეოთხედ მოიგო ჩემპიონატი, რითაც დაეწია იტალიას. ამასთან ეს იყო გერმანიის პირველი ტიტული გაერთიანების (1990) შემდეგ და ასევე პირველი შემთხვევა, როცა ევროპულმა გუნდმა მოიგო ჩემპიონატი ამერიკაში.

წინა შეხვედრები
ამ ორ გუნდს შორის აქამდე 20 შეხვედრა იყო გამართული, აქედან 9 მოიგო არგენტინამ, 6 გერმანიამ და 5 დასრულდა ფრედ. გუნდები ექვსჯერ შეხვდნენ ერთმანეთს მსოფლიო შემპიონატზე, ხოლო ორჯერ ფინალში. ერთი ფინალი არგენტინას ჰქონდა მოგებული, ერთი კი გერმანიას. ეს შეხვედრა იყო ზედიზედ მესამე შეხვედრა ამ გუნდებისა მსოფლიო თასებზე. გერმანია და არგენტინა ერთმანეთს შეხვდნენ 2006 და 2010 წლებშიც, ორივეჯერ მეოთხედინალურ ეტაპზე და ორივეჯერ გერმანიამ მოიგო.

 წინა მატჩები მსოფლიო ჩემპიონატზე მუნდიალი 1958, ჯგუფი 1, გერმანიამ დაამარცხა არგენტინა 3–1.
 მუნდიალი 1966,ჯგუფი 2, მატჩი დასრულდა ფრედ, 0-0. მატჩი გამოირჩეოდა არგენტინელთა უხეშობით გერმანელების წინააღმდეგ.
 მუნდიალი 1986, ფინალი, მარადონას არგენტინამ მოუგო გერმანიას 3–2 და მოიგო მეორე და ჯერჯერობით უკანასკნელი ტიტული. 
 მუნდიალი 1990, ფინალი, გუნდები ზედიზედ მეორედ შეხვდნენ ერთმანეთს მუნდიალის ფინალში. ამჯერად გერმანიამ მოიგო არგენტინა 1–0 და მესამედ მოიპოვა ტიტული. ამ თამაშში მსაჯმა ორი არგენტინელი გააძევა და გერმანიის სასარგებლოდ დანიშნა საეჭვო პენალტი, რომლიდანაც იქნა ერთადერთი გოლი გატანილი.
 მუნდიალი 2006, მეოთხედფინალი, მატჩი 1-1 დასრულდა, პენალტების სერიაში 4-2 მოიგო გერმანიამ. 
 მუნდიალი 2010, მეოთხედფინალი, გერმანიამ დაამარცხა მარადონას გაწვრთნილი არგენტინა 4-0 

ფეხბურთელები
ფეხბურთელები, რომლებიც ამ ორი გუნდის წინა შეხვედრებში მონაწილეობდნენ:

2006 გერმანია: მიროსლავ კლოზე, ფილიპ ლამი, პერ მერტეზაკერი, ლუკას პოდოლსკი და ბასტიან შვაინშტაიგერი
 არგენტინა: ხავიერ მასკერანო, მაქსი როდრიგესი, ლიონელ მესი და როდრიგო პალასიო2010 გერმანია: ჟერომ ბოატენგი, სამი ხედირა, მიროსლავ კლოზე, ტონი კროოსი (შეცვლიდან), ფილიპ ლამი, პერ მერტეზაკერი, თომას მიულერი, მანუელ ნოიერი, მესუთ ოზილი, ლუკას პოდოლსკი და ბასტიან შვაინშტაიგერი
 არგენტინა: სერხიო აგუერო (შეცვლიდან), მარტინ დემიკელისი, ანხელ დი მარია, გონსალო იგუაინი, ხავიერ მასკერანო, ლიონელ მესი, მაქსი როდრიგესი, და სერხიო რომერო (მარიანო ანდუხარი ასევე იყო განაცხადში)

კლოზემ გაიტანა ერთი 2006 და ორი 2010 წელს, ხოლო მიულერმა გაიტანა პირველი გოლი 2010 წლის მატჩში. იოახიმ ლევი იყო მწვრთნელის ასისტენტი 2006 წელს და მთავარი მწვრთნელი 2010 და 2014 წლებში.

გზა ფინალამდე
გერმანიარაუნდიარგენტინაოპონენტიშედეგიჯგუფური ეტაპიოპონენტიშედეგი4–01-ლი ტური2–12–2მე-2 ტური1–01–0მე-3 ტური3–2ჯგუფი G-ის გამარჯვებული
გუნდი321072+5731114404311147−34301246−21ცხრილი ჯგუფი F-ის გამარჯვებული
გუნდი330063+393111330431024403301214−31ოპონენტიშედეგიპლეი-ოფიოპონენტიშედეგი2–1 (დ.დ.)მერვედფინალი1–0 (დ.დ.)1–0მეოთხედფინალი1–07–1ნახევარფინალი0–0 (დ.დ.) (4–2 პენ.)

მატჩის ბურთი
მატჩის ბურთი იყო Adidas Brazuca Final Rio, რომელიც ტექნიკურად იგივე იყო, როგორიც ტურნირის ბურთი Adidas Brazuca, მხოლოდ განსხვავებული სახელითა და ფერთა დიზაინით.

მსაჯები
მატჩის მთავარი მსაჯი იყო იტალიელი ნიკოლა რიცოლი. მან ამავე ჩემპიონატზე განსაჯა ესპანეთი-ნიდერლანდების, ნიგერია-არგენტინის და არგენტინა-ბელგიის მატჩები. რიცოლი იყო ასევე მსაჯი 2010 წელს ევროპა ლიგის, ხოლო 2013 წელს ჩემპიონთა ლიგის ფინალებში. რიცოლი მესამე იტალიელი მსაჯია, რომელმაც მუნდიალის ფინალში იმსაჯა სერჯო გონელას (1978) და პიერლუიჯი კოლინას (2002) შემდეგ.

მატჩი
ორივე გუნდმა მატჩი დაიწყო იმავე შემადგენლობით, რომლითაც ნახევარფინალებში ითამაშეს. ეად სასტარტო შემადგენლობაში იყო კრისტოფ კრამერი. მაგრამ კრამერი დაშავდა პირველი ტაიმში და ის შურლემ შეცვალა.

არგენტინელ გონსალო იგუაინს ჰქონდა გოლის გატანის შანსი პირველივე ტაიმში. მან ბურთი ტონი კროოსის შეცდომის გამო მიიღო, მაგრამ კარს ააცილა. იგუაინმა მაინც გაიტანა გოლი, მაგრამ თამაშგარეს წესის გამო ის არ ჩაითვალა. პირველი ტაიმის ბოლოს გატანა შეეძლო გერმანელ მცველ ჰოვედესს, რომლის თავური დარტყმის შემდეგ ბურთი ძელს მოხვდა. მეორე ტაიმის დასაწყისში თავისი შანსი გააცუდა ლიონელ მესიმ. დამატებით დროში კიდევ ერთ არგენტინელ თავდამსხმელს, როდრიგო პალასიოს შეეძლო გაეტანა, მაგრამ მანაც ააცილა. დამატებითი დროის დასაწყისში საგოლე შანსი ჰქონდა შურლესაც. 113-ე წუთზე მატჩის ერთადერთი გოლი შეცვლაზე შესულმა გეცემ გაიტანა. მან შურლეს პასი მიიღო და მარცხენა ფეხით გაიტანა გოლი. ის გახდა შეცვლაზე შესული პირველი მოთამაშე, რომელმაც ჩემპიონატის გამარჯვების გოლი გაიტანა. დამატებითი დროის მიწურულს მესის ჰქონდა შანსი, გაეტანა საჯარიმო დარტყმიდან, მაგრამ მან ბურთი ხარიხას მოარტყა.

დეტალები

 GK 1 მანუელ ნოიერიRB 16ფილიპ ლამი CB 20ჟერომ ბოატენგიCB 5 მატს ჰუმელსიLB 4 ბენედიქტ ჰოვედესი CM 23კრისტოფ კრამერი   CM 7 ბასტიან შვაინშტაიგერი  CM 18ტონი კროოსიRW 13თომას მიულერიLW 8 მესუთ ოზილი   CF 11მიროსლავ კლოზე   შეცვლები:DF 2 კევინ გროსკროიციDF 3 მათიას გინტერიFW 9 ანდრე შურლე   FW 10ლუკას პოდოლსკიGK 12რონ-რობერტ ცილერიMF 14იულიან დრაქსლერიDF 15ერიკ დურმიDF 17პერ მერტეზაკერი   MF 19მარიო გეცე   GK 22რომან ვაიდენფელერიMF 6 სამი ხედირა (დაშავებული)DF 21შხოდრან მუსტაფი (დაშავებული)მწვრთნელი:იოახიმ ლევი300px GK 1 სერხიო რომეროRB 4 პაბლო საბალეტაCB 15მარტინ დემიკელისიCB 2 ესეკიელ გარაიLB 16მარკოს როხოCM 14ხავიერ მასკერანო  CM 6 ლუკას ბილიაRW 8 ენცო პერესი  LW 22ესეკიელ ლავესი  SS 10ლიონელ მესი CF 9 გონსალო იგუაინი   შეცვლები:DF 3 უგო კამპანიაროMF 5 ფერნანდო გაგო   MF 7 ანხელ დი მარია (დაშავებული)''MF 11მაქსი როდრიგესიGK 12აგუსტინ ორიონიMF 13აუგუსტო ფერნანდესიDF 17ფედერიკო ფერნანდესიFW 18როდრიგო პალასიო  MF 19რიკარდო ალვარესიFW 20სერხიო აგუერო    GK 21მარიანო ანდუხარიDF 23ხოსე მარია ბასანტამწვრთნელი:ალეხანდრო საბელა

საუკეთესო მოთამაშე:
მარიო გეცე (გერმანია)

მთავარი მსაჯი:
ნიკოლა რიცოლი (იტალია)

თანამსაჯები:
რენატო ფავერანი (იტალია)
ანდრეა სტეფანი (იტალია)
მეოთხე მსაჯი:
კარლოს ვერა (ეკვადორი)
მეხუთე მსაჯი:
კრისტიან ლესკანო (ეკვადორი)

სტატისტიკა
გერმანიაარგენტინაგოლი 10დარტყმა1010დარტყმა კარში72ბურთის ფლობა 60%40%კუთხურები 53ჯარიმა2016თამაშგარეები32სეივი26ყვითელი ბარათები 22წითელი ბარათები 00

რეაქცია ბრაზილიაში 
არგენტინელებისა და ბრაზილიელების საფეხბურთო დაპირისპირების გამო, ადგილობრივები ფინალში გერმანიას გულშემატკივრობდნენ, მიუხედავად იმისა, რომ გერმანიამ ნახევარფინალში ბრაზილია 7-1 დაამარცხა. ამასთან, გერმენელები ღირსეულად შეხვდნენ მასპინძლების დამარცხებას, ხოლო არგენტინის ფანებმა სიხარულით აღნიშნეს ბრაზილიის გავარდნა. ბრაზილიელ გულშემატკივრებს განსაკუთრებით უხაროდათ, რომ მათ მშობლიურ ქვეყანაში და მათთვის განსაკუთრებული მნიშვნელობის მქონე სტადიონ მარაკანაზე არგენტინამ ვერ შეძლო ჩემპიონის ტიტულის მოპოვება

სქოლიო

ფინალი
კატეგორია:მსოფლიო საფეხბურთო ჩემპიონატის ფინალები